\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Α. Από το 1975 οι υδρονομείς ορκίζονταν ενώπιον του αγρονόμου.**

Με βάση το Π.Δ. (Προεδρικό Διάταγμα) υπ’ αριθμ. 499/1975 (ΦΕΚ 163, Τεύχος Α΄, 5-8-1975), άρθρο 6, «Πρόσληψης-Ορκωμοσία», παράγρ. 4, αναφέρονται τα εξής:

«4. Προ της αναλήψεως των καθηκόντων ο διορισθείς (υδρονομέας) ομνύει ενώπιον του αγρονόμου τον δια τους δημοσίους υπαλλήλους νενομισμένον όρκον».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2. Από της καταργήσεως της αγροφυλακής, οι υδρονομείς δεν ορκίζονται πλέον.**

Με βάση το Ν. 3938/2011 (ΦΕΚ 61, Τεύχος Α΄, 31-3-2011), Άρθρο 21 αναφέρει ότι η Ελληνική Αγροφυλακή καταργείται.

Επίσης στο ίδιο παραπάνω άρθρο διαβάζουμε:

«1. Από τη δημοσίευση του παρόντος νόμου καταργούνται η ιδρυθείσα με το ν. 3585/2007 (ΦΕΚ 148 Α΄) Ελληνική Αγροφυλακή με τις Υπηρεσίες της σε όλη τη Χώρα. Οι οργανικές θέσεις όλων των κατηγοριών του προσωπικού της καταργούνται με την ολοκλήρωση των διαδικασιών μετάταξης που καθορίζονται στις επόμενες παραγράφους. Το προσωπικό εξακολουθεί να εκτελεί τα καθήκοντά του βάσει των διατάξεων του ν. 3585/2007, μέχρι την ολοκλήρωση των διαδικασιών μετάταξης και τη μεταφορά των πιστώσεων σύμφωνα με την παράγραφο 8.

2. Οι αρμοδιότητες των παραγράφων 1 και 2γ του άρθρου 3 του ν. 3585/2007 μεταφέρονται στο Υπουργείο Περιβάλλοντος, Ενέργειας και Κλιματικής Αλλαγής και ασκούνται από τις δασικές υπηρεσίες των Αποκεντρωμένων Διοικήσεων. Με προεδρικό διάταγμα που εκδίδεται μετά από πρόταση του Υπουργού Περιβάλλοντος, Ενέργειας και Κλιματικής Αλλαγής καθορίζονται ο τρόπος και τα επί μέρους θέματα μεταφοράς των αρμοδιοτήτων στις δασικές υπηρεσίες και κάθε άλλο θέμα σχετικό με τα αντικείμενα αυτά.

Επομένως,

αγρονόμος δεν υπάρχει πλέον, τα δε καθήκοντα αγρονόμου, δεν υπάρχουν στην αντίστοιχη Δ/νση Δασών, ώστε να μπορεί αυτός να δικαιούται να ορκίσει τον υδρονομέα, όπως αναφέρει ο παραπάνω νόμος (Π.Δ. 499/1975).

Άρα, πως εμείς θα απευθυνθούμε στην Δ/νση Δασών ή στον Δήμο για την ορκωμοσία του υδρονομέα, αφού ο νόμος ορίζει ότι αυτός πρέπει να ορκιστεί από τον αγρονόμο;

Αν, σκεφτεί κανείς μια αντ΄λιστοιχη περίπτωση, πχ. καταργείται ένας Φορέας π.χ. ο ΤΟΕΒ και ο υπάλληλός του μετατάσσεται στον Δλήμο ή στην Δασική Υπηρεσία, τα καθήκοντά που θα ασκεί αυτός θα είναι αυτά που προβλέπονται στην νέα του υπηρεσία κι όχι σε αυτή που έχει ήδη καταργηθεί.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

3. Εξάλλου, στην παράγρ.7 του παραπάνω νόμου 3938/2011 (ΦΕΚ 61, Τεύχος Α΄, 31-3-2011), Άρθρο 21, αναφέρει τα εξής:

«7. Η θητεία του Αρχηγού και των Αγρονομικών Διευθυντών της Ελληνικής Αγροφυλακής, που διορίσθηκαν με διετή θητεία, λήγει αυτοδικαίως με την πάροδο σαράντα (40) ημερών από την έναρξη ισχύος του παρόντος νόμου».

Αν λοιπόν σε 40 (σαράντα) μέρες λήγει η θητεία των Αγρονομικών Διευθυντών **αυτοδικαίως** (που είναι και Διευθυντές στο Υπουργείο), άραγε για τους μικρότερούς τους Αγρονόμους, δεν λήγει η θητεία τους αυτοδικαίως επίσης, ως αγρονόμους;

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*